Fico: nincs szándékosság a nyitranováki robbanás mögött
Robert Fico, szlovák kormányfõ szerint a nyitranováki robbanás okainak vizsgálata során egyre valószínûbbé válik, hogy nem terrortámadás okozta a katonai muníciót hatástalanító üzemben bekövetkezett katasztrófát.
A szlovákiai bányavárosban irdatlan erejû robbanás tett a földdel egyenlõvé több futballpályányi területen álló épületegyüttest. A detonáció nyomán kis híján akkora kráter keletkezett, hogy abba a felrobbant szerelõcsarnok - ha állna - beleférne. Három ember meghalt, 40 megsebesült, 5-en nyomtalanul eltûntek. "A titkosszolgálatok a robbanást követõ elsõ pillanattól már a helyszínen vizsgálódtak, mert igen fontos volt kizárni a legrosszabb lehetséges változatot, hogy esetleg szándékos támadás történt" - mondta Fico.
 
Közvetett módon szólt arról, hogy az eltûnt személyek már aligha kerülhetnek elõ élve. Noha az elsõ órákban ez remélhetõ volt, szombaton, miután az egyik eltûnt személy testrészének egy maradványát megtalálták, ez a remény szertefoszlott.

Fico jelezte: kormánya szerdán tárgyal az esetrõl, és bõkezûen kártalanítja a szerencsétlenül járt emberek családjait. "Az ilyen emberi tragédiához helytelen lenne úgy közelíteni, hogy azt mérlegeljük, vajon ötvenezres vagy milliós kártérítést kapjanak-e" - mondta, hozzátéve: "Meg akarjuk mutatni, hogy az állam gondoskodó" állam.

Frantisek Kasicky védelmi miniszter vasárnap közölte: noha a történtek miatt nem érez személyes felelõsséget, kész felajánlani a lemondását. Ezt követõen Fico azt nyilatkozta, hogy soha, semmilyen körülmények között nem lenne hajlandó Kasicky lemondását az államfõ elé terjeszteni.

(MTI)